Vaducas

Vaducas (vok. Vaduz) – miestelis Lichtenšteino kunigaikštystėje, dešiniajame Reino upės krante, maždaug 470 aukštyje virš jūros lygio. Valstybės sostinė ir antras pagal dydį kunigaikštystės miestas. Čia yra šalies vadovo – kunigaikščio rūmai ir pilis, pastatyta XVI a. pradžioje ant kalvos. 2019 m. mieste gyveno 5696 gyventojai. Yra gotikinė parapijos bažnyčia, pašto muziejus, valstybinė meno galerija, karališkoji meno kolekcija. Etimologija Vardas Vaduz pirmą kartą buvo įrašytas kaip de Faduzes. Gyvenvietės pavadinimas, kaip ir daugumos kitų Reino slėnio regiono miestų, yra romanų kilmės. Pavadinimas gali būti kilęs iš senosios retoromanų kalbos šaknies auadutg („akvedukas“), kuris savo ruožtu išsivystė iš lot. aquaeductus. Pagal kitą versiją, miesto vardas anksčiau vadinosi Valdutsch. Pirmoji jo dalis siejama su lot. vallis („slėnis“), antroji – su vokiečių aukštaičių žodžiu dütisk („vokiškas“). Taigi, Vaduco pavadinimas galėjo reikšti „vokiškas slėnis“. Istorija Vaducas pirmą kartą paminėtas rašytiniuose šaltiniuose 1150 m. Nuo XIV a. vidurio buvo Vaduco pilis, Vaduco grafų rezidencija. Švabų karų metu 1499 m. Vaducas buvo smarkiai sugriautas, bet 1523–1526 m. sėkmingai atstatytas. XVII a. Lichtenšteino šeima siekė vietos Reichstage, tačiau kadangi jie nevaldė jokių žemių, negalėjo atitikti narystės reikalavimams. 1699 ir 1712 m. šeima sėkmingai įsigijo atitinkamai Šelenbergą ir Vaduco grafystę. 1719 m. sausio 23 d. imperatorius Karolis VI dekretu prijungė Šelenbergą ir Vaduco grafystę – taip Lichtenšteinas tapo Šventoji Romos imperijos dalimi. Ekonomika Vaducas yra daugelio bankų buvimo vieta ir finansų centras. Svarbiausios ūkio šakos yra turizmas, vaisių auginimas ir vynuogininkystė. Vaducas yra viena iš nedaugelio pasaulio sostinių, neturinčių savo oro uosto. Artimiausias oro uostas yra Ciuricho tarptautinis oro uostas Šveicarijoje. Artimiausia miestui geležinkelio stotis yra už 3,5 km esanti Schaan-Vaduco geležineklio stotis, atidaryta 1872 m. Iki šiol buvo bandymų išplėsti traukinių eismą sostinėje, tačiau bandymai buvo nesėkmingi. Sportas FC Vaduz (futbolas) Klimatas Šaltiniai